અમદાવાદ મહાનગરપાલિકા (એએમસી)ના નવા પશ્ચિમ ઝોનમાં અાવેલો વેજલપુર વોર્ડ એએમસી માટે ખોદકામ માટે સ્પેશિયલ વોર્ડ બની ગયો હોય તેવું લાગી રહ્યું છે. વેજલપુરથી સોનલ સિનેમા તરફના રોડ ઉપર થતાં ખોદકામને કારણે રાહદારીઅો અને સ્થાનિક રહેવાસીઅોને પડી રહી છે. અા રોડ ઉપર ખોદકામ કરવાથી એક તો અડધો રોડ બ્લોક થઇ ગયો છે. બાકીના અડધા રોડ પૈકીનો અડધો રોડ અગાઉના ખોદકામને કારણે ખાડા ખૈયા વાળો છે. અા ઉપરાંત અા રોડ ઉપરની દુકાનોનાં વાહનો, શાકભાજીવાળા, ફેરિયાઅો અને અન્ય ગ્રાહકો પોતાનાં વાહનોને કારણે રોડ બ્લોક થઇ જાય છે. અાથી પિક અવર્સ દરમિયાન અને તેમાં પણ ખાસ કરીને સાંજના સમયે ભારે ટ્રાફિક જામ થવાની સમસ્યા રાહદારીઅો માટે શિરદર્દ સમાન બની રહે છે.